Сергей Есенин
Над стрехата
месец…

Превод от руски: Светлозар Жеков, —

chitanka.info

Над стрехата — месец. Под стрехата — вятър.

Сребърна топола свети в тъмнината.

И баян самотен никъде в безкрая,

близък и далечен, все така ридае.

Плаче и се смее песента извила.

Ах, липа столетна, днес къде си мила?

Аз и сам отдавна в празник рано-рано

милата пресрещнах, взел в ръце баяна.

А сега за нея нищо аз не знача

и от чужда песен смея се и плача.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.